જિલ્લા મેજિસ્ટ્રેટ દ્વારા નવસારી શહેરમાં વાહનોના પાર્કિંગ માટે જાહેરનામુ બહાર પડાયા બાદ જે માર્ગો ઉપર વાહનપાર્કિંગ માટે એકી યા બેકી તથા ડાબી યા જમણી બાજુ દર્શાવાયું હતું તે અંગેના બોર્ડ પણ જે તે માર્ગ ઉપર મુકવામાં આવ્યા હતા (જોકે હાલ કેટલાક બોર્ડ રહ્યા છે કેટલાક તૂટી ગયાનું પણ જોવાયું છે) શહેરમાં વાહનોના પાર્કિંગ અંગે મેજિસ્ટ્રેટના જાહેરનામા અંતર્ગત બોર્ડ મુકવામાં આવ્યા છતાં બોર્ડ અને જાહેરનામા મુજબ પાર્કિંગ મોટાભાગે થતું નથી. જ્યારે એકી તારીખે પાર્કિંગ કરવું દર્શાવ્યું છે ત્યાં બેકી તારીખે વાહન પાર્ક થાય છે. બીજા શબ્દોમાં કહીએ તો પાર્કિંગના જાહેરનામાનો ભંગ થાય છે. તંત્રએ પણ જાહેરનામાનો ભંગ થાય તેવા કિસ્સામાં ભાગ્યે પગલાં લીધા હોય એમ જણાય છે.